Here is a page extracted from Wikipedia that may contain CSS, HTML, and a lot of unformatted text.

Title: ليتيفاقية لؤروپية ديال حقوق لإنسان
Content: ليتيفاقية لؤروپية ديال حقوق لإنسان هي واحد لإتفاق بين دول لي داخلين ف لمجلس ديال ؤروپا، ولي لهدف ديالها هو لحماية ديال حقوق لإنسان. تدارت ف 4 نونبر 1950، ؤ تطبقات بشكل رسمي من 1953.

هاد لإتفاقية هي لباز ديال لمحكمة لؤروپية ديال حقوق لإنسان، و بناءً على لمادة 46 من هاد لإتفاقية، لمحكمة لؤروپية عندها سلطة قانونية قوية.

لمحكمة لؤروپية ديال حقوق لإنسان دارت بزاف ديال لپروطوكولات، متلا، لپروطوكول 2 ديال لحق ف تّعليم، و لپروطوكول 12 ضد ڭاع نواع لعنصرية، و لپروطوكول 13 ديال إلغاء عقوبة لإعدام. لپروطوكولات هي مجموعة من لقوانين لي خاص ڭاع دّول تلتازم بيهم.

لمحكمة لؤروپية ديال حقوق لإنسان تقدر تقرر ف ڭاع شّكايات و لقضايا لي كاترفع ليها. إيلا شي مواطن ؤروپي حس بلي دولة ديالو نتاهكات ليه لحقوق ديالو، يقدر هاد لمواطن يمشي للمحكمة لؤروپية، و إيلا صدر شي قرار، خاص لحكومة ديال ديك دّولة تلتازم بيه.

عيون لكلام 

معاهدات سياسية
حقوق لإنسان
لمجلس ديال ؤروپا